Vita:Örley Tamás

message: 1934-2008
A Budapesten született Örley Szabolcs Tamás édesapja magas rangú katonatiszt volt, az 50-es évek kegyetlen politikája elzárta előle a tanulás lehetőségét, ...
...
Nagyszerű sporteredményei, angol nyelvtudása, szimpatikus egyénisége volt az egyetlen valutája nincstelenül az ismeretlen nyugati világban, de nagyszerűen megállta a helyét az USA-ban: ösztöndíjasan, a tanulás alatt is különmunkát végezve szerzett diplomát a világhírű californiai Stanford Egyetemen kémia és üzletismeretek szakon.
Az egyetemi képzés alatt és után sem szakított a vívósporttal: amerikai egyéni kardbajnok (1960), az amerikai csapat tagjaként világbajnokságon középdöntő (1961, 1963), francia bajnok (1963).
A kiváló eredménnyel lezárt egyetemi tanulmányok után tárt karokkal várta a kémiai világcég, Dow Chemical, és rövidesen a cég utazó nagykövete lett, ahol gyárat építettek, és vállalkozásba kezdtek: Rotterdam, Párizs, Zürich, Buenos Aires, Wien a fontosabb állomások, ahol évtizedeken keresztül nagyszerű eredményeket ért el amerikai nevén Tom Örley.
1964 nagy év volt Örley Tamás életében; a tokiói olimpián amerikai színekben vívott (a csupa volt magyar válogatottból álló) kardcsapatban, és ugyanebben az évben vette feleségül a szép és okos svájci lányt, Heidit, aki nagyszerű és konstruktív társa lett: a szűkebb család: két szép lány és négy – dupla iker – unoka.
A fiatalon számos sportágban kiváló Örley Tamás már jócskán felnőtt korban, Argentínában ismerkedett meg a golfsporttal, és az egész család lelkesen játszott, volt egy időszak, amikor a családtagok handycapje összesen: 16 volt (Tamás 5, Heidi 7, Jackie 4 és Evelyn 0)!
Örley gyorsan javuló játékával az európai versenyeken egyre jobb és jobb eredményeket ért el, tagja lett a svájci senior válogatottnak. Felesége a svájci női senior válogatott csapatban játszott még a legutóbbi években is.
1995-ben megalakult Senior Golfozók Társasága, mi sem volt természetesebb, hogy a nemzetközileg elismert Örley Tamás legyen a senior válogatott kapitánya. Az 1997-es finnországi Turkuban megrendezett Európa Bajnokságon vált világossá, hogy milyen nagy tekintélye van az európai szövetségek vezetői előtt, mennyire elismerik sporttudását, szabályismeretét és korrekt versenyzői és vezetői magatartását. Figyelte a seniorok versenyeredményeit belföldön és külföldön, összeállította, vezette a csapatot. A francia riviérán, Valescure-ban az egyik legrégibb francia golfpálya szélén álló csodás házában évente, néha kétszer is vendégül látta „edzőtáborban” a válogatott szempontjából szóba jöhető játékosokat.
Hét éven keresztül vezette a magyar csapatot az Európa Bajnokságokon, Monarchia Kupákon, Németországgal évente játszott válogatott mérkőzéseken példamutató lelkiismeretességgel és hozzáértéssel.
Golfversenyzőként is gyűjtötte a trófeákat, klubversenyeken győzött Svájcban, Franciaországban és Olaszországban, nyert senior kategóriában magyar bajnokságot, és  magyar csapatbajnokságot, 2003-ban megnyerte az Olasz Nemzetközi Senior Bajnokságot. Ugyanebben az évben az Év Senior Golfozója. 2006-ban még klubbajnokságot nyert a franciaországi Valescure-ban, és lassan elhatalmasodó súlyos betegsége dacára még ez év áprilisában szinte már járni sem tudott, de magyar golfbarátaival 18 lukat játszott hazai pályán, golfozni még tudott.
Klasszikusan szép és eredményes golfjátéka a szabályok tökéletes ismerete, fegyelmezett és tudatos versenyzése, segítőkész, korrekt, baráti magatartása a golfpályán, és becsületes golfozása példakép maradhat minden magyar golfozó számára, a magyar golftársadalmat halálával pótolhatatlan veszteség érte.
thread_title:  Örley Tamás